ai4bharat/Pralekha huggingface dataset:
பாதுகாப்பு அமைச்சகம்
இந்திய விமானப் படையின் தலைமைத் தளபதி இலங்கைக்கு பயணம்
இலங்கை விமானப்படையின் தளபதி ஏர் மார்ஷல் சுதர்சன பத்திரனாவின் அழைப்பை ஏற்று இந்திய விமானப் படையின் தலைமைத் தளபதி ஏர் சீஃப் மார்ஷல் ஆர்கேஎஸ் பதௌரியா இன்று இலங்கை சென்றடைந்தார்.
இலங்கை விமானப்படையின் 70-வது ஆண்டு விழா மார்ச் 2-ஆம் தேதி கொண்டாடப்பட்டதோடு, மார்ச் 5-ஆம் தேதி அதிபர் வண்ணங்கள் பட்டை சின்னம் விருதுகள் வழங்கப்படவிருக்கின்றன
தமது பயணத்தின் போது இந்திய விமானப் படையின் தலைமைத் தளபதி, மார்ச் 3 ஆம் தேதி நடைபெறும் விமான சாகச நிகழ்ச்சியின் துவக்க விழாவில் கலந்துகொண்டு விமானங்களின் சாகசங்கள் மற்றும் அணிவகுப்பு மரியாதையை பார்வையிடுவார்.
கொழும்புவின் காலேவில் நடைபெறும் நிகழ்ச்சியில் இந்திய விமானப்படையின் சூரியகிரண் மற்றும் சாரங் விமான சாகச குழுக்களும், தேஜஸ் இலகு ரக விமானமும் பங்கேற்கும். இரண்டு தசாப்தங்களுக்கு முன்பு இலங்கை விமானப்படையின் பொன்விழாக் கொண்டாட்டங்களில் கலந்து கொண்ட இந்திய விமானப்படையின் சூரியகிரண் சாகச குழுவின் செயல்திறனை இந்த நிகழ்ச்சி நினைவூட்டும்.
தமது இரண்டு நாள் பயணத்தின் போது இந்திய விமானப் படையின் தலைமைத் தளபதி, இலங்கை நாட்டு இராணுவ படைகளின் தலைவர்களுடன் உரையாடுவார். பல ஆண்டுகளாக இந்திய விமானப் படையும், இலங்கை விமானப் படையும் தரை மற்றும் விமான பயிற்சி, ராணுவ கல்வி உள்ளிட்ட பல்வேறு துறைகளில் தங்களது அனுபவங்களை பகிர்ந்தும், இந்தத் துறைகளில் ஒத்துழைப்பையும் தொடர்ந்து வழங்கி வருகின்றன.
விமான சாகச நிகழ்ச்சியின் தொடக்க விழாவில் இந்திய விமானப் படையின் தலைமைத் தளபதியின் பங்கேற்பு இரு நாடுகளின் உறவை மேலும் வலுப்படுத்தும்.
இரு நாடுகளின் பரஸ்பர விருப்பத்தின் பேரில் புதிய துறைகளில் ஒத்துழைப்பு ஏற்படவும் இந்த பயணம் உதவிகரமாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1702240
நித்தி ஆயோக்
மத்திய திட்டமிடுதல் துறையின் இணை அமைச்சராக  ராவ் இந்தர்ஜித் சிங் பொறுப்பேற்றார்
நித்தி ஆயோக்கில் மத்திய திட்டமிடுதல் துறையின் இணை அமைச்சராக  திரு.ராவ் இந்தர்ஜித் சிங் பொறுப்பேற்றார். 2022-க்குள் புதிய இந்தியாவை உருவாக்குவதற்கான செயல்பாடுகளில் கவனம் செலுத்தப்படும் என்று அமைச்சர் கூறினார். மேலும், உள்ளடங்கிய வளர்ச்சி மற்றும் ஒட்டுமொத்த வளர்ச்சியில் கவனம் செலுத்தப்படும் என்றும் தெரிவித்தார்.
நித்தி ஆயோக்கில் மேற்கொள்ளப்பட்டு வரும் செயல்பாடுகள் குறித்து ஆய்வு செய்ய நித்தி ஆயோக்கின் மூத்த அலுவலர்களுடன் ஆலோசனை கூட்டத்தையும் அமைச்சர் நடத்தினார்.
-----
(Visitor Counter : 127
வணிகம் மற்றும் தொழில்துறை அமைச்சகம்
உலகளாவிய புத்தொழில் சூழலை வலுப்படுத்துவதற்காக வழிகாட்டிகள், முதலீட்டாளர்கள் மற்றும் தொழில்முனைவோர் அடங்கிய சர்வதேச இணைப்பை உருவாக்குவதன் அவசியத்தை மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் வலியுறுத்தியுள்ளார்
இத்தகைய இணைப்பு, புத்தொழில்களை ஊக்குவித்து ஆதரவளிப்பதோடு, சிறந்த கருத்துக்கள் மற்றும் நடைமுறைகளைப் பகிர்ந்து கொள்ளும் தளமாகவும், ஆராய்ச்சி மற்றும் மேம்பாட்டில் ஒருங்கிணைந்து செயல்படவும் ஊக்கமளிக்கும் என்று அவர் கூறினார். ஐதராபாத்தில் ஜி20 அமைப்பின் ஸ்டார்ட் அப் 20 பணிக் குழுவின் கூட்டத்தை இன்று தொடங்கிவைத்துப் பேசுகையில் அவர் இவ்வாறு கூறினார்.
உலகளாவிய சவால்களுக்கு உள்ளடக்கிய, ஆதரவான மற்றும் நிலையான புத்தொழில் சூழலை சர்வதேச அளவில் உருவாக்குவதற்கு உலகின் அனைத்து நாடுகளும் இணைந்து பணியாற்ற வேண்டும் என்றும் இது தனிப்பட்ட நாடுகளின் பங்களிப்பு மட்டுமல்ல என்றும் அமைச்சர் தெரிவித்தார். புதிய கண்டுபிடிப்புகளுக்கு இந்தியா அளித்து வரும் சிறப்பு கவனத்தின் ஒரு பகுதியாக முதல் முறையாக இந்தியாவின் தலைமையிலான ஜி20 அமைப்பு, ஸ்டார்ட் அப் 20 என்ற குழுவை உருவாக்கியிருப்பதை அவர் சுட்டிக்காட்டினார்.
அமிர்த காலத்தில் வளர்ந்த இந்தியாவை கட்டமைக்க புதிய கண்டுபிடிப்புகள் வலுவான தூணாக விளங்கும் என்ற தமது நம்பிக்கையை அமைச்சர் வெளிப்படுத்தினார். “இன்றைய சூழலில் புதிய கண்டுபிடிப்புகள் என்பது வெறும் பொருளாதார நோக்கங்களை அடைவது என்பது மட்டுமல்லாமல், சமூக உள்ளடக்கம் மற்றும் சுற்றுச்சூழல் நிலைத் தன்மைக்கும் முக்கியத்துவம் அளிக்கப்படுகிறது”, என்றார் அவர்.
பருவநிலை மாற்றம் முதல் வறுமை மற்றும் ஏற்றத்தாழ்வு வரை ஏராளமான சவால்களை சர்வதேச உலகம் சந்தித்து வருவதாகவும், புதிய கண்டுபிடிப்புகள் இவற்றை தீர்க்கும் வழிகளைக் கண்டறியும் என்றும் திரு பியூஷ் கோயல் நம்பிக்கை தெரிவித்தார். ‘பகிர்வு, ஆய்வு, பராமரிப்பு, சேவை, அதிகாரமளித்தல்' ஆகியவற்றை புத்தொழில் நிறுவனங்களின் வளர்ச்சிக்கான தாரக மந்திரங்களாக அமைச்சர் குறிப்பிட்டார்.
இந்த நிகழ்ச்சியில் ஜி20 அமைப்பின் இந்திய பிரதிநிதியும் நித்தி ஆயோகின் தலைமை நிர்வாக அதிகாரியுமான திரு அமிதாப் காந்த், ஸ்டார்ட் அப் 20 இந்தியாவின் தலைவர் டாக்டர் சிந்தன் வைஷ்ணவ், மூத்த அரசு அதிகாரிகள் மற்றும் பிரமுகர்கள் கலந்து கொண்டனர்.
நிதி அமைச்சகம்
ராஜஸ்தான், தில்லி, மும்பையில் வருமானவரித் துறையின் சோதனைகள்
இம்மாதம் 13-ந் தேதி அன்று, வருமானவரித்துறை பல்வேறு இடங்களில் சோதனைகளை மேற்கொண்டது. ஜெய்ப்பூரில் 20 வளாகங்களிலும், கோட்டாவில் 6 இடங்களிலும், தில்லியில் 8 இடங்களிலும், மும்பையில் 9 இடங்களிலும் வருமானவரித் துறையின் சோதனைகள் மேற்கொள்ளப்பட்டன.
ஹோட்டல், நீர்மின்சக்தித் திட்டங்கள், உலோக மற்றும் ஆட்டோ துறைகள் உள்ளிட்ட பல்வேறு வர்த்தக செயல்பாடுகளில் ஈடுபட்டுள்ள ஒரு குழுமத்திலும் சோதனைகள் நடத்தப்பட்டன. இந்த வர்த்தக செயல்பாடுகளில் ஈட்டிய கணக்கு காட்டப்படாத வருவாய், ரியல் எஸ்டேட் துறையில் முதலீடு செய்யப்பட்டுள்ளதாக சந்தேகிக்கப்படுகிறது.
இரண்டாவது குழுமம், வௌ்ளி, தங்க நகை வர்த்தகம், பழமையான வௌ்ளிப் பொருட்கள் தொடர்பான வணிகத்தில் ஈடுபட்டுள்ளது. இவர்களின் பெரும்பாலான வர்த்தகம் கணக்கில் காட்டப்படவில்லை என்று குற்றம் சாட்டப்பட்டுள்ளது. மூன்றாவது குழுமம் ஹோட்டல் துறையில் ஈடுபட்டுள்ளது. இதன் முதலீட்டுக்கான ஆதாரங்களை சரிபார்க்க வேண்டியுள்ளது.
(Visitor Counter : 141
பிரதமர் அலுவலகம்
பி.எஸ்.எல்.வி. வெற்றிகரமாக விண்ணில் செலுத்தப்பட்டதற்கு இஸ்ரோவுக்கு பிரதமர் பாராட்டு
பி.எஸ்.எல்.வி. வெற்றிகரமாக விண்ணில் செலுத்தப்பட்டதற்கு இஸ்ரோவுக்கு பிரதமர் திரு. நரேந்திர மோடி பாராட்டுத் தெரிவித்துள்ளார்.
“பி.எஸ்.எல்.வி.யை மேலும் ஒருமுறை வெற்றிகரமாக விண்ணில் செலுத்திய நமது விண்வெளி விஞ்ஞானிகளுக்கு நெஞ்சார்ந்த பாராட்டுக்கள்.
இந்த ஏவுவாகனம் இந்தியாவின் திறம் மிக்க மாணவர்கள் தயாரித்துள்ள கலாம்சாட் செயற்கைக்கோளை வெற்றிகரமாக விண்ணில் செலுத்தியுள்ளது.
இதனையடுத்து விண்வெளி வாகனத்தின் 4-வது கட்ட ராக்கெட்டை நுண்-புவியீர்ப்பு சோதனைகளுக்கென புவி வட்டப் பாதையில் செல்லும் மேடையாக பயன்படுத்தி இஸ்ரோ சாதனை படைத்துள்ளது” என்று பிரதமர் தமது பாராட்டுச் செய்தியில் குறிப்பிட்டுள்ளார்.
இந்திய போட்டிகள் ஆணையம்
எச்டிஎஃப்சி எர்கோ பொதுக் காப்பீடு நிறுவனத்தின் பங்குகளை எச்டிஎஃப்சி வங்கி வாங்குவதற்கு இந்திய போட்டியியல் ஆணையம் ஒப்புதல்
எச்டிஎஃப்சி எர்கோ பொதுக் காப்பீடு நிறுவனத்தின் பங்குகளை எச்டிஎஃப்சி வங்கி வாங்குவதற்கு இந்திய போட்டியியல் சட்டம் 2002 31-வது பிரிவின் கீழ் இந்திய போட்டியியல் ஆணையம் ஒப்புதல் வழங்கியுள்ளது.
எச்டிஎஃப்சி எர்கோ பொதுக் காப்பீடு நிறுவனத்தின் 4.99 சதவீத பங்குகளை எச்டிஎஃப்சி நிறுவனம் வாங்குகிறது. பங்குகளை வாங்கும் எச்டிஎஃப்சி நிறுவனம் இந்திய ரிசர்வ் வங்கியுடன் பதிவு செய்துள்ள நிறுவனமாகும். இது பலவிதமான வங்கிச் சேவைகளை வழங்குகிறது.
இந்தியாவில் பொது மற்றும் ஆயுள் அல்லா காப்பீடு திட்டங்களில் எச்டிஎஃப்சி நிறுவனமும், எர்கோ இண்டர்நேஷனல் ஏ ஜி நிறுவனமும் இணைந்து செயல்படுவதே இதன் நோக்கமாகும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 195.35 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 50,548 கொவிட் சிகிச்சை பெறுபவர்கள் எண்ணிக்கை 0.12 சதவிதமாக உள்ளது.
குணமடைந்தோர் விகிதம் தற்போது 98.67 சதவீதம்
கடந்த 24 மணி நேரத்தில் 4,035 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,61,370 என அதிகரித்துள்ளது.
கடந்த 24 மணி நேரத்தில் 6,594 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.05 சதவீதம் ஆகும்
வாராந்திர பாதிப்பு விகிதம் 2.32 சதவீதம் ஆகும்
இதுவரை மொத்தம் 85.54 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,21,873 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1833664
பெட்ரோலியம் மற்றம் இயற்கை எரிவாயு அமைச்சகம்
2021 ஜூன் மாதத்திற்கான உற்பத்தி அறிக்கை
கச்சா எண்ணெய்
2021 ஜூன் மாதத்தில் கச்சா எண்ணெய் உற்பத்தி 2481.66 ஆயிரம் மெட்ரிக் டன்கள்  எனும் அளவாக இருந்தது. இலக்கைக் காட்டிலும் இது 2.26 சதவீதம் குறைவு, 2020 ஜூன் மாதத்துடன் ஒப்பிடுகையில் 1.79 சதவீதம் குறைவு ஆகும்.
2021 ஏப்ரல் முதல் ஜூன் வரையிலான காலத்தில் மொத்தக் கச்சா எண்ணெய் உற்பத்தி 7412.87 ஆயிரம் மெட்ரிக் டன்கள்  ஆக இருந்தது. இது இலக்கை விட 2.24 சதவீதம் குறைவு, முந்தைய ஆண்டை விட 3.42 சதவீதம் குறைவு.
இயற்கை எரிவாயு
2021 ஜூன் மாதத்தில் இயற்கை எரிவாயு உற்பத்தி 2777.43 எம் எம் எஸ் சி எம்  அளவாக இருந்தது. இது மாதத்திற்கான இலக்கைவிட 5.26 சதவீதம் குறைவு. 2020 ஜூன் மாதத்துடன் ஒப்பிடுகையில் 19.05 சதவீதம் அதிகம்.
2021 ஏப்ரல் முதல் ஜூன் வரையிலான காலத்தில் மொத்த உற்பத்தி 8168.56 எம் எம் எஸ் சி எம் ஆக இருந்தது. இது இலக்கைவிட 3.52 சதவீதம் குறைவாகவும், முந்தைய ஆண்டைவிட 20.39 சதவீதம் அதிகமாகவும் இருந்தது.
பெட்ரோலிய பொருட்களின் மாதாந்திர சுத்திகரிப்பு உற்பத்தி
2021 ஜூன் மாதத்தில் சுத்திகரிப்பு செய்யப்பட்ட பெட்ரோலிய பொருட்களின் அளவு 18850.13 ஆயிரம் மெட்ரிக் டன்  ஆக இருந்தது. இது அந்த மாதத்திற்கான இலக்கைவிட 5.01 சதவீதம் குறைவு. 2020 ஜூன் மாதத்துடன் ஒப்பிடுகையில் 2.69 சதவீதம் அதிகம் ஆகும்.
2021 ஏப்ரல் முதல் ஜூன் வரையிலான காலத்தில் சுத்திகரிப்பு அளவு 58970.06 ஆயிரம் மெட்ரிக் டன்  ஆக இருந்தது. இது இலக்கை விட 2.89 சதவீதம் குறைவு. முந்தைய ஆண்டை விட 15.67 சதவீதம் அதிகம் ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738046
------
(Visitor Counter : 149
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசிகளின் மொத்த எண்ணிக்கை: 80.85 கோடியைத் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 80.85 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 37,78,296 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 80,85,68,144 முகாம்களில் 79,78,302 தடுப்பூசிகள் போடப்பட்டுள்ளன.
கடந்த 24 மணி நேரத்தில் 43,938 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,27,15,105 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.72 சதவீதமாக உள்ளது.
தொடர்ந்து 85 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 30,256 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,18,181 ஆக உள்ளது. இது, நாட்டின் மொத்த பாதிப்பில் 0.95 சதவீதம் ஆகும்.
கடந்த 24 மணி நேரத்தில் 11,77,607 பரிசோதனைகளும், இந்தியாவில் இதுவரை மொத்தம் 55,36,21,766 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 87 நாட்களாக 3 சதவீதத்திற்கும் குறைவாக, 2.07 சதவீதமாகவும், தினசரி தொற்று உறுதி விகிதம் 2.57 சதவீதமாகவும் இன்று பதிவாகியுள்ளது. இந்த எண்ணிக்கை 21 நாட்களாக 3 சதவீதத்திற்குக் குறைவாகவும், தொடர்ந்து 104 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1756344
உள்துறை அமைச்சகம்
மோடி அரசின் நம்பிக்கை- விவசாயிகள் நலனிலேயே இந்தியாவின் நலன் அடங்கியுள்ளது; விவசாயிகள் அதிகாரம் பெறும் போது, நாடு தற்சார்பை அடையும்; திரு. அமித் ஷா
ஆத்மாநிர்பார் பாரத் இயக்கத்தின் கீழ், மத்திய நிதியமைச்சர் திருமதி. நிர்மலா சீதாராமன் இன்று விவசாயம் மற்றும் அது சார்ந்த துறைகளுக்கு நிதி தொகுப்பு அறிவிப்புகளை வெளியிட்டார். இந்த அறிவிப்புகளுக்காக, பிரதமர் திரு. நரேந்திர மோடி மற்றும் நிதியமைச்சரைப் பாராட்டிய மத்திய உள்துறை அமைச்சர் திரு.அமித் ஷா, ‘’ விவசாயிகளின் நலனில்தான் நாட்டின் நலன் அடங்கியுள்ளது என்று மோடி அரசு நம்புகிறது. விவசாயிகளுக்கு முன்பு எப்போதும் இல்லாத வகையில் இன்று வழங்கப்பட்ட உதவி, விவசாயிகளுக்கு அதிகாரம் அளித்தல் மூலம் நாட்டைத் தற்சார்பு கொண்டதாக மாற்றும் பிரதமர் மோடியின் தொலைநோக்கைக் காட்டுகிறது’’, என்றார்.
ஊரடங்கின் போது விவசாயிகளுக்கு உதவ மத்திய அரசு எடுத்த முக்கிய நடவடிக்கைகளில் சிலவற்றைப் பற்றிக் குறிப்பிட்ட உள்துறை அமைச்சர், ‘’ ஊரடங்கின் போது, குறைந்தபட்ச ஆதரவு விலையின்படி, ரூ.74,300 கோடி அளவுக்கு விளைபொருட்களை கொள்முதல் செய்து மோடி அரசு விவசாயிகளுக்கு நிவாரணம் வழங்கியுள்ளது; பிரதமர் கிசான் திட்டத்தின் கீழ், ரூ.18,700 கோடி விவசாயிகளின் வங்கிக் கணக்குகளுக்கு மாற்றப்பட்டுள்ளது; பயிர் காப்பீட்டு திட்டத்தின் கீழ், ரூ.6,400 கோடி வழங்கப்பட்டுள்ளது’’ என்று கூறினார். மோசமான சூழ்நிலையிலும் விவசாயிகள் மீதான பிரதமர் மோடியின் பரிவு, உலகம் முழுமைக்கும் முன்மாதிரியாக உள்ளது என்று திரு.ஷா கூறினார்.
கால்நடைப் பாதுகாப்பு துறை தொடர்பான தொகுப்பு பற்றிக் குறிப்பிட்ட உள்துறை அமைச்சர், கொவிட்-19 பெருந்தொற்று காரணமாக, நாட்டில் பால் நுகர்வு 20-25% குறைந்தது என்றும், ஆனால், விவசாயிகளுக்கு உதவும் வகையில், மோடி அரசு அவர்களிடமிருந்து ரூ.4,100 கோடி மதிப்பிலான, 111 கோடி லிட்டர் பாலை வாங்கியுள்ளது என்றும் கூறினார். இன்றைய அறிவிப்பின் மூலம், கால்நடைப் பராமரிப்பில் ஈடுபட்டுள்ள 2 கோடி விவசாயிகளுக்கு ரூ. 5,000 கோடி உதவி வழங்கியுள்ளதற்காக பிரதமருக்கு திரு.ஷா நன்றி தெரிவித்தார்.
ரூ.1 லட்சம் கோடி ‘ விவசாய உள்கட்டமைப்பு நிதி’ பற்றிக் குறிப்பிட்ட உள்துறை அமைச்சர், ‘’ ரூ.1லட்சம் கோடி ‘ விவசாய உள்கட்டமைப்பு நிதி’ அமைப்பது பற்றிய பிரதமர் மோடியின் தலைமையின் கீழ் இயங்கும் மத்திய அரசின் முடிவு விவசாயத் துறைக்கும், இந்தியாவின் விவசாயிகள் நலனுக்கும் புதிய வழியை அளிக்கும் என்று நான் உறுதியாக நம்புகிறேன்.’’ என்று தெரிவித்தார்.
(Visitor Counter : 150
எஃகுத்துறை அமைச்சகம்
கிழக்கு இந்தியாவின் வளர்ச்சியில் செயில் எஃகு ஆலைகளின் பங்களிப்புக்கு அமைச்சர் பாராட்டு
செயில் நிறுவனத்தின் இஸ்கோ எஃகு ஆலை மற்றும் துர்காபூர் எஃகு ஆலையை மத்திய பெட்ரோலியம், இயற்கை எரிவாயு மற்றும் எஃகு அமைச்சர் திரு தர்மேந்திர பிரதான் இன்று பார்வையிட்டார்.
மேற்கு வங்கத்தின் பர்ன்பூர் மற்றும் துர்காபூரில் அமைந்துள்ள இந்த ஆலைகளைப் பார்வையிட்ட அமைச்சர், கிழக்கு இந்தியாவின் வளர்ச்சியில் செயில் எஃகு ஆலைகளின் பங்களிப்புக்குப் பாராட்டு தெரிவித்தார்.
ஆலைகளின் செயல்பாடு மற்றும் இந்த நவீன வசதிகளில் உற்பத்தி செய்யப்படும் பொருள்கள் குறித்து அறிந்து கொள்ள அமைச்சர் ஆர்வம் காட்டினார். இரு ஆலைகளின் செயல்பாடுகளையும் அமைச்சர் ஆய்வு செய்தார்.
பூர்வோதயா இயக்கத்திற்கு நாட்டின் கிழக்குப் பகுதியில் உள்ள இந்த ஆலைகளின் பங்களிப்பு குறித்துப் பேசிய திரு பிரதான், பிரதமர் திரு. நரேந்திர மோடியின் வழிகாட்டுதலின் கீழ் கிழக்குப் பிராந்தியத்தின் முழுத்திறனையும் வெளிக் கொண்டுவர இந்த ஏக்கம் உதவும் என்றார்.
செயில் நிறுவனத்தின் இஸ்கோ எஃகு ஆலை மற்றும் துர்காபூர் எஃகு ஆலை கிழக்குப் பிராந்தியத்திற்கு மட்டுமில்லாமல் ஒட்டுமொத்த நாட்டுக்கே சேவையாற்றப் போவதாக அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1681763
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 132.93 கோடியைக் கடந்தது
நாட்டில் கடந்த 24 மணி நேரத்தில் 89,56,784 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 132.93 கோடியைக்  கடந்தது. 1,38,52,959 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 8,464 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,41,22,795 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.36 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும். .
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 45 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 7,774 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 92,281 ஆக உள்ளது; இது கடந்த 560 நாட்களில் மிகக் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.27 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,89,459 கொவிட் பரிசோதனைகள் செய்யப்பட்டன. இதுவரை சுமார் 65.58 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 28 நாட்களில் 1 சதவீதத்திற்கும் குறைவாக நீடித்து, தற்போது 0.70 சதவீதமாக உள்ளது. தினசரித் தொற்று விகிதம் 0.65 சதவீதமாக பதிவாகியுள்ளது. இந்த எண்ணிக்கை தொடர்ந்து 69 நாட்களாக 2 சதவீதத்திற்குக் கீழே 104 நாட்களாக 3 சதவீதத்திற்குக் குறைவாகவும் உள்ளது.
(Visitor Counter : 118
வணிகம் மற்றும் தொழில்துறை அமைச்சகம்
இறக்குமதியை குறைக்கும் முயற்சி: காஷ்மீரிலிருந்து 2,000 கிலோ வால்நட் பெங்களூருக்கு அனுப்பப்பட்டது
இறக்குமதியை குறைக்கும் முயற்சியாக, வர்த்தக மற்றும் தொழில்துறை அமைச்சகத்தின் ஒரு மாவட்டம், ஒரு தயாரிப்பு திட்டத்தின் கீழ் காஷ்மீரின் புத்காம் மாவட்டத்தில் இருந்து பெங்களூருக்கு 2,000 கிலோ வால்நட் அனுப்பி வைக்கப்பட்டது.
தற்சார்பு இந்தியா திட்டத்தின் கீழ் இறக்குமதிகளை குறைத்து, உள்நாட்டு உற்பத்தியை அதிகரிக்கும் முயற்சிகள் மேற்கொள்ளப்படுகின்றன. வால்நட் இந்தியாவில் அதிகளவில் இறக்குமதி செய்யப்படுகிறது. இந்தியாவில் வால்நட் உற்பத்தியில் 90 சதவீதம் காஷ்மீரில் நடைபெறுகிறது. ஓடிஓபி திட்டத்தின் கீழ் காஷ்மீரில் உற்பத்தியாகும் வால்நட்-ஐ பிற இடங்களுக்கு அனுப்பும் முயற்சியில் மத்திய வர்த்தக மற்றும் தொழில்துறை அமைச்சகம் முயற்சி மேற்கொண்டது.
இதையடுத்து காஷ்மீரில் புத்காம் மாவட்டத்திலிருந்து, 2000 கிலோ வால்நட் பெங்களூருக்கு அனுப்பி வைக்கப்பட்டது. இது முதல் தரமானது, சுவை மற்றும் ஊட்டச்சத்து மிக்கது. உள்ளூர் மற்றும் சர்வதேச சந்தையில் வால்நட்டுக்கு நல்ல வரவேற்பு உள்ளது. 2000 கிலோ வால்நட் ஏற்றப்பட்ட வேனை, தொழில் மற்றும் உள்நாட்டு வர்த்தக ஊக்குவிப்புத்துறையின் கூடுதல் செயலாளர் திருமிகு சுமிதா தாவ்ரா கடந்த செப்டம்பர் மாதம் 26ம் தேதி கொடியசைத்து தொடங்கி வைத்தார். ஜம்மு காஷ்மீர் வரத்தக வளர்ச்சி அமைப்புடன் இணைந்து இந்த நிகழ்ச்சிக்கு ஏற்பாடு செய்யப்பட்டது.
தற்சார்பு இந்தியா திட்டத்தை ஊக்குவிக்க, இந்தியாவில் வால்நட் இறக்குமதி செய்பவர்களை ஒடிஓபி குழுவினர் தொடர்பு கொண்டு, காஷ்மீரிலிருந்து வால்நட் வாங்குவதற்கான பேச்சுவார்த்தையில் ஈடுபட்டனர். இதைத் தொடர்ந்து தற்போது பெங்களூருக்கு 2000 கிலோ வால்நட் அனுப்பி வைக்கப்பட்டது. இதற்கு முன்பு பெங்களூரில் உள்ள இறக்குமதியாளர்கள், அமெரிக்காவில் இருந்த வால்நட்-ஐ இறக்குமதி செய்தனர் என்பது குறிப்பி்டத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1760721
எஃகுத்துறை அமைச்சகம்
எஃகு உற்பத்தி
நாட்டில் உள்ள 901 எஃகு ஆலைகள் 2021-2022-ம் ஆண்டில் 154.06 மில்லியன் டன் அளவிற்கு எஃகு உற்பத்தி செய்துள்ளன.
எஃகு அமைச்சகத்தின் கீழ் மத்திய பொதுத்துறை நிறுவனத்தைச் சேர்ந்த இந்திய எஃகு ஆணைய நிறுவனம், ராஷ்டிரிய இஸ்பத் நிகம் நிறுவனம் ஆகிய 2 எஃகு உற்பத்தி ஆலைகள் உள்ளன.
தமிழ்நாட்டில் கடந்த 2017-18-ம் ஆண்டில் 2,699 மில்லியன் டன், 2018-19-ம் ஆண்டில் 3,036 மில்லியன் டன் 2019-20-ம் ஆண்டு 2,505 மில்லியன் டன், 2020-21-ம் ஆண்டில் 2,159 மில்லியன் டன், 2021-22-ம் ஆண்டில் 2,633 மில்லியன் டன் எஃகு உற்பத்தி செய்யப்பட்டது.
நிதி அமைச்சகம்
பரிமாற்ற விகித அறிவிக்கை எண். 68/2021- சுங்கம் 
சுங்கச் சட்டம், 1962  பிரிவு 14-ல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியம், எண் 65/2021-சுங்கத்துறை  2021 ஆகஸ்ட் 5-ஆம் தேதி வெளியிட்ட அறிவிப்பில் திருத்தங்களை செய்துள்ளது. இது வரும் ஆகஸ்ட் 20-ஆம் தேதி முதல் அமலுக்கு வருகிறது. திருத்தம் செய்யப்பட்டுள்ள முக்கிய அறிவிப்புகள் பின்வருமாறு:
ஒரு ஆஸ்திரேலிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ. 54.80 என்றும், ஏற்றுமதி செய்யும் பொருட்களுக்கு ரூ. 52.45 ஆகவும் இருக்கும்.
ஒரு பஹ்ரேனிய தினாருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ. 203.55 என்றும், ஏற்றுமதி செய்யும் பொருட்களுக்கு ரூ. 191.10 என்றும் இருக்கும்.
ஒரு கனடா டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ. 59.65 என்றும், ஏற்றுமதி செய்யும் பொருட்களுக்கு ரூ. 57.55 என்றும் இருக்கும்.
ஒரு சீன யுவானுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ. 11.65 என்றும், ஏற்றுமதி செய்யும் பொருட்களுக்கு ரூ. 11.25 என்றும் இருக்கும்.
ஒரு யூரோவுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ. 88.40 என்றும், ஏற்றுமதி செய்யும் பொருட்களுக்கு ரூ. 85.25 என்றும் இருக்கும்.
ஒரு பவுண்ட் ஸ்டெர்லிங்கிற்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ. 103.75 என்றும், ஏற்றுமதி செய்யும் பொருட்களுக்கு ரூ. 100.30 என்றும் இருக்கும்.
சிங்கப்பூர் டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ. 55.45 என்றும், ஏற்றுமதி செய்யும் பொருட்களுக்கு ரூ. 53.55 என்றும் இருக்கும்.
ஒரு அமெரிக்க டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ. 75.20 என்றும், ஏற்றுமதி செய்யும் பொருட்களுக்கு ரூ 73.50 என்றும் இருக்கும்
ஒரு ஜப்பானிய யென்னுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ. 68.70 என்றும், ஏற்றுமதி செய்யும் பொருட்களுக்கு ரூ 66.25 என்றும் இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747410
பிரதமர் அலுவலகம்
குஜராத் மாநிலத்தில் உள்ள கெவாடியாவில் ஆரோக்கிய வனம், ஆரோக்கிய மையம், ஒற்றுமை வணிக வளாகம் மற்றும் குழந்தைகள் ஊட்டச்சத்து பூங்கா பிரதமர் தொடங்கி வைத்தார்
குஜராத் மாநிலத்தில் கெவாடியா-வின் ஒருங்கிணைந்த வளர்ச்சியின் கீழ் ஆரோக்கிய வனம், ஆரோக்கிய மையம், ஒற்றுமை வணிக வளாகம் மற்றும் குழந்தைகள் ஊட்டச்சத்து பூங்கா ஆகியவற்றை பிரதமர் திரு.நரேந்திரமோடி தொடங்கி வைத்தார்.
ஆரோக்கியா வனம் மற்றும் ஆரோக்கிய ஆரோக்கியா வனம் திட்டத்தில், 17 ஏக்கர் பரப்பளவில், 380 வெவ்வேறு வகையான 5 லட்சம் தாவரங்கள் இடம் பெற்றுள்ளன. ஆரோக்கிய மையத்தில், பாரம்பரிய சிகிச்சை வசதிகள் உள்ளன. இங்குள்ள சாந்திகிரி உடல் நல மையத்தில் ஆயுர்வேதம், சித்தா, யோகா மற்றும் பஞ்சகர்மா அடிப்படையிலான சிகிச்சைகளை அளிக்கும்.
ஒற்றுமை வணிக வளாகம் :
இந்த வணிக வளாகத்தில், வேற்றுமையில் ஒற்றுமை என்பதை குறிக்கும் வகையில் இந்தியா முழுவதிலும் இருந்து கொண்டு வரப்பட்ட பல்வேறு வகையான பாரம்பரிய மற்றும் கைவினைப் பொருட்கள் காட்சிப்படுத்தப்பட்டுள்ளன.
குழந்தைகளுக்கான ஊட்டசத்து & கண்ணாடி பிரமை:
உலகிலேயே முதன் முதலாக உருவாக்கப்பட்ட தொழில்நுட்ப ரீதியிலான ஊட்டசத்து பூங்கா குழந்தைகளுக்காக உருவாக்கப்பட்டுள்ளது. இது 35,000 சதுர அடி பரப்பில் பரந்து விரிந்துள்ளது. இங்கு இயக்கப்படும் ரயில், ‘ஃபால்ஷாகா கிரிஹாம்’, ‘பயோனகரி’, ‘அன்னபூர்ணா’, ‘போஷன் புரான்’, ‘ஸ்வஸ்த பாரதம்’ என்ற பெயரிலான பல்வேறு அற்புதமான கருத்தாக்கத்துடன் கூடிய நிறுத்தங்களில் நின்று செல்லும். கண்ணாடி பிரமை, 5டி மெய்நிகர் தியேட்டர் மற்றும் மேம்படுத்தப்பட்ட விளையாட்டுகள் போன்ற பல்வேறு பொழுதுபோக்கு அம்சங்கள் வழியே ஊட்டசத்து விழிப்புணர்வை இது ஏற்படுத்துகிறது.
-------
(
உணவுப் பதப்படுத்துதல் தொழிற்சாலைகள் அமைச்சகம்
உணவுத் தொழில்முனைவு மற்றும் மேலாண்மைக்கான தேசிய நிறுவன ஒப்புதல் பெற்ற பொருட்களைப் பரவலாக ஏற்கச்செய்ய உணவுப் பதப்படுத்தல் அமைச்சகம் சர்வதேச ஆய்வுக்கூடங்களுடன் இணைந்து செயல்படவுள்ளது
உணவுத் தொழில்முனைவு மற்றும் மேலாண்மைக்கான தேசிய நிறுவனத்தில் காப்பு மையத்தையும் உணவுச் சோதனைக்கூடத்தையும் மத்திய அமைச்சர் திருமதி ஹர்ஸிம்ரத் கவுர் பாதல் தொடங்கி வைக்கிறார்
உணவுத் தொழில்முனைவு மற்றும் மேலாண்மைக்கான தேசிய நிறுவன ஒப்புதல் பெற்ற பொருட்களை உலகளாவிய அளவில் பரவலாக ஏற்கச்செய்ய உணவுப் பதப்படுத்தல் அமைச்சகம் பல்வேறு உணவுப் பொருள்களைச் சோதனை செய்யும் பல்வகையிலான சர்வதேச ஆய்வுக்கூடங்களுடன் ஒத்துழைத்துச் செயல்படவுள்ளதாக மத்திய உணவுப் பதப்படுத்தல் துறை அமைச்சர் திருமதி ஹர்சிம்ரத் கவுர் பாதல் இன்று  கூறினார். ஹரியானா, சோனிபாட்டில் உணவுத் தொழில்முனைவு மற்றும் மேலாண்மைக்கான தேசிய நிறுவனத்தில் காப்பு மையத்தையும் உணவுச் சோதனைக்கூடத்தையும் மத்திய அமைச்சர் திருமதி ஹர்சிம்ரத் கவுர் பாதல் தொடங்கி வைத்துப் பேசுகையில் இவ்வாறு கூறினார்.
பின்னணி :
உணவுத் தொழில்முனைவு மற்றும் மேலாண்மைக்கான தேசிய நிறுவனமானது உணவுத் தொழில்நுட்பத்தின் மீது ஓர் ஒருங்கிணைந்த திட்டக் கவனக் குவிப்பைக் கொண்டுள்ள ஒரு தேசிய நிறுவனம் ஆகும். வாய்ப்புகளைக் கண்டறிந்து உணவுப்பதப்படுத்தும் துறைக்கு வர விரும்பும் புதிய தொழில் முனைவோர்களை உருவாக்கும் பணியிலும் ஈடுபட்டுள்ளது. இந்தத் தொழிலின் அனைத்துப் பிரச்சினைகளுக்கும் தீர்வு அளிக்கும் புதுமைக் கற்றல் சூழலை இது தருகிறது.
பெரிய மற்றும் சிறிய அளவிலான புதிய தலைமுறை தொழில்முனைவோர்களுக்குக் வணிகக் காப்பை இது அளிக்கிறது. அதுபோல தற்போது செயல்பட்டுவரும் தொழிலகங்கள் சிறப்பாகச் செயல்படவும் உதவுகிறது. மாணவர்களுக்கும் தொழிலார்வலர்களுக்கும் பயிற்சியும் அளிக்கப்படுகிறது.
(Visitor Counter : 91
உள்துறை அமைச்சகம்
795 காவல் துறை அதிகாரிகளுக்கு குடியரசு தின காவலர் பதக்கம்
இந்த ஆண்டு குடியரசு தினத்தின்போது, 795 போலீஸ் அதிகாரிகளுக்கு காவலர் பதக்கம் வழங்கப்படுகிறது. வீரச் செயலுக்கான காவலர் பதக்கம் 107 பேருக்கும், சிறந்த சேவை புரிந்ததற்காக 75 பேருக்கும் குடியரசுத் தலைவர் காவலர் பதக்கமும், மெச்சத்தகுந்த சேவையாற்றிய 613 பேருக்கு காவலர் பதக்கமும் வழங்கப்படுகிறன்றன.
வீர்ச் செயலுக்கான பதக்கம் பெறும் 107 பேரில் 66 பேர் ஜம்மு காஷ்மீர் பகுதியையும், 35 பேர் இடதுசாரி வன்முறைவாதத்தால் பாதிக்கப்பட்ட வடகிழக்கு பகுதியையும் சேர்ந்தவர்கள். இந்த வீரச்செயல் விருது பெறுபவர்களில் 38 பேர் ஜம்மு காஷ்மீர் போலீஸ் படை, 35 பேர் மத்திய ரிசர்வ் போலீஸ் படை, மற்ற 10 பேர் சட்டீஸ்கர் காவல் படை ஆகியவற்றைச் சேர்ந்தவர்கள். இந்த ஆண்டு ஐ.பி.எஸ். அதிகாரிகள் 5 பேர் வீரச்செயலுக்கான விருது பெறுகிறார்கள்.
குடியரசுத் தலைவரின் காவலர் பதக்கம், சிறந்த சேவைக்கான பதக்கம் மற்றும் வீரச்செயலுக்கான பதக்கம் பெறுவதில் கடுமையான விதிமுறைகள் கடைப்பிடிக்கப்பட்டுவருகின்றன.
பதவி பெறும் நபர்களின் பட்டியல் கொடுக்கப்பட்டுள்ளது.
Police Medals for Gallantry – List 1
President’s Police Medals for Distinguished Service – List 2
Police Medal for Meritorious Service – List 3
State Wise/ Force Wise list of medal awardees to the Police personnel- List 4
(Visitor Counter : 101